
住讜讟讛 诪讜 注"讘 - 驻讬专讜砖 砖讟讬讬谞讝诇抓

"讗讬转谉 诪讜砖讘讱 讜砖讬诐 讘住诇注 拽谞讱" (讘诪讚讘专 讻讚, 讻讗), 讜讗讜诪专: "砖诪注讜 讛专讬诐 讗转 专讬讘 讛' 讜讛讗转谞讬诐 诪住讚讬 讗专抓" (诪讬讻讛 讜, 讘) 讜诪谉 讛讛拽讘诇讛 砖讘转讜讱 讛驻住讜拽讬诐 讗驻砖专 诇诇诪讜讚 砖"讗讬转谉" 讛讜讗 拽砖讛, 讻诪讜 住诇注 讗讜 讛专. 讗讞专讬诐 讗讜诪专讬诐: 诪谞讬谉 诇"讗讬转谉" 砖讛讜讗 讬砖谉 鈥�/b> 砖谞讗诪专: "讙讜讬 讗讬转谉 讛讜讗, 讙讜讬 诪注讜诇诐 讛讜讗" (讬专诪讬讛 讛, 讟讜).


  砖谞讬谞讜: "讜注讜专驻讬谉 讗讜转讛 讘拽讜驻讬抓 诪讗讞讜专讬讛". 讜诪住讘讬专讬诐: 诪讗讬 讟注诪讗 [诪讛 讟注诐] 讛讚讘专? 鈥� 讙诪专 [诇诪讚] 讘讙讝讬专讛 砖讜讜讛 注专讬驻讛 注专讬驻讛 诪讞讟讗转 讛注讜祝 砖讙诐 讘讛 谞讝讻专 砖讜专砖 "注专祝" ("讜诪诇拽 讗转 专讗砖讜 诪诪讜诇 注专驻讜". 讜讬拽专讗 讛, 讞), 砖注专讬驻讛 讗讬谞讛 讗诇讗 诪谉 讛注讜专祝.


讗  注讜讚 砖谞讬谞讜 讘诪砖谞讛: "讜诪拽讜诪讛, 诪拽讜诐 注专讬驻转 讛注讙诇讛, 讗住讜专 诪诇讝专讜注 讜诪诇讬注讘讚". 转谞讜 专讘谞谉 [砖谞讜 讞讻诪讬诐]: 诪讛 砖谞讗诪专 "讗砖专 诇讗 讬注讘讚 讘讜 讜诇讗 讬讝专注" (讚讘专讬诐 讻讗, 讚), 诪讚讜讘专 诇砖注讘专, 讻诇讜诪专, 诪拽讜诐 砖诇讗 注讘讚讜 讜诇讗 讝专注讜 讘讜 拽讜讚诐 诇讻谉, 讗诇讜 讚讘专讬 专' 讬讗砖讬讛. 专' 讬讜谞转谉 讗讜诪专: 诇讛讘讗, 讻诇讜诪专, 砖讗住讜专 诇讝专讜注 讜诇注讘讜讚 讘讜 诪讗讝 讜讛诇讗讛.


专讘讗 讗诪专: 诇讛讘讗 鈥�/b> 讚讻讜诇讬 注诇诪讗 诇讗 驻诇讬讙讬 [讛讻诇 讗讬谞诐 讞讜诇拽讬诐] 砖讗住讜专 讘讝专讬注讛 讜注讘讜讚讛, 讚讻转讬讘 [砖谞讗诪专]: "讜诇讗 讬讝专注" 讘诇砖讜谉 注转讬讚, 讻讬 驻诇讬讙讬 [讻讗砖专 谞讞诇拽讜] 讛专讬 讝讛 诇讙讘讬 诇砖注讘专. 专' 讬讗砖讬讛 讛讗讜住专 诪拽讜诐 砖谞注讘讚 讘注讘专, 住讘专: 诪讬 讻转讬讘 [讛讗诐 讻转讜讘] 讘诇砖讜谉 爪讬讜讜讬 诇注转讬讚 "讜诇讗 讬注讜讘讚"? 讜专' 讬讜谞转谉 讗讜诪专: 诪讬 讻转讬讘 [讛讗诐 讻转讜讘] 讘诇砖讜谉 注讘专 "讗砖专 诇讗 谞注讘讚"? 讜专' 讬讗砖讬讛 讗讜诪专 注诇 讻讱: "讗砖专" 鈥�/b> 诇砖注讘专 诪砖诪注, 讜专' 讬讜谞转谉 住讘讜专 讻讬 "讗砖专" 诇砖讜谉 专讘讜讬讗 [专讬讘讜讬] 讛讜讗, 讻驻讬 砖讬转讘讗专 诇讛诇谉, 讜讗讬谉 讘诪砖诪注讜转讜 诇砖讜谉 注讘专.


  砖谞讬谞讜 讘诪砖谞讛 砖诪讜转专 诇住专讜拽 砖诐 驻砖转谉 讜诇谞拽专 砖诐 讗讘谞讬诐. 转谞讜 专讘谞谉 [砖谞讜 讞讻诪讬诐]: 诪讛 砖谞讗诪专 "讗砖专 诇讗 讬注讘讚 讘讜 讜诇讗 讬讝专注" 鈥�/b> 讗讬谉 诇讬 讗诇讗 讝专讬注讛, 砖讗专 注讘讜讚讜转 砖讗住讜专 讙诐 讻谉 诇注砖讜转 讘讜 诪谞讬谉? 转诇诪讜讚 诇讜诪专: "讗砖专 诇讗 讬注讘讚 讘讜" 诪讻诇 诪拽讜诐.


讗诐 讻谉 诪讛 转诇诪讜讚 诇讜诪专 "讜诇讗 讬讝专注" 讗讞专讬 砖讗诪专 讻讘专 讘诇砖讜谉 讻诇诇讬转 "诇讗 讬注讘讚"? 诇讜诪专 诇讱: 诪讛 讝专讬注讛 诪讬讜讞讚转 砖讛讬讗 诪诇讗讻讛 讘讙讜驻讛 砖诇 拽专拽注 讗祝 讻诇 诪诇讗讻讛 砖讛讬讗 讚讜讜拽讗 讘讙讜驻讛 砖诇 拽专拽注 鈥� 讗住讜专讛, 讬爪讗 住专讬拽转 驻砖转谉 讜谞讬拽讜专 讗讘谞讬诐 砖讗讬谞谉 诪诇讗讻讜转 讛谞注砖讜转 讘讙讜驻讛 砖诇 拽专拽注.


讜诪拽砖讬诐: 讜讗讬诪讗 [讜讗诪讜专] 讜讚专讜砖 讗转 讛驻住讜拽 讗讞专转: "讗砖专 诇讗 讬注讘讚 讘讜" 讛讜讗 讻诇诇, "讜诇讗 讬讝专注" 讛专讬 驻专讟, 讜讗诪专讜 讞讻诪讬诐 砖讻诇 诪拽讜诐 讘讜 谞讗诪专讜 讻诇诇 讜驻专讟 鈥�/b> 讗讬谉 讘讻诇诇 讗诇讗 诪讛 砖讘驻专讟; 讝专讬注讛 鈥�/b> 讗讬谉 [讻谉] 讗住讜专讛, 诪讬讚讬 讗讞专讬谞讗 [讚讘专 讗讞专] 鈥�/span> 诇讗! 讜诪转专爪讬诐: "讗砖专" 诇砖讜谉 专讘讜讬讗 [专讬讘讜讬] 讛讜讗, 砖讘讗 诇专讘讜转 讻诇 诪诇讗讻讛, 讜诇讗 讘讗 讛驻专讟 讗诇讗 诇讛讙讚讬专 讗转 住讜讙讬 讛诪诇讗讻讜转 讛讗住讜专讜转.


讘  砖谞讬谞讜: "讝拽谞讬 讛注讬专 专讜讞爪讬谉 讬讚讬讛谉" 讻讜'. 转谞讜 专讘谞谉 [砖谞讜 讞讻诪讬诐], 谞讗诪专: "讜讻诇 讝拽谞讬 讛注讬专 讛讛讬讗 讛拽专讘讬诐 讗诇 讛讞诇诇 讬专讞爪讜 讗转 讬讚讬讛诐 注诇 讛注讙诇讛 讛注专讜驻讛 讘谞讞诇" (讚讘专讬诐 讻讗, 讜). 砖讗讬谉 转诇诪讜讚, 诇讗 爪专讬讱 讛讬讛, 诇讜诪专 "讛注专讜驻讛" 砖讛专讬 讘注讙诇讛 讝讜 讗谞讜 诪讚讘专讬诐, 讜诪讛 转诇诪讜讚 诇讜诪专 "讛注专讜驻讛" 鈥� 讛讻讜讜谞讛 讛讬讗 砖讬专讞爪讜 讗转 讬讚讬讛诐 注诇 诪拽讜诐 注专讬驻转讛 砖诇 注讙诇讛.


注讜讚 砖谞讬谞讜 讘诪砖谞讛 注诇 讛谞讗诪专 "讜讗诪专讜 讬讚讬谞讜 诇讗 砖驻讻讜 讗转 讛讚诐 讛讝讛 讜注讬谞讬谞讜 诇讗 专讗讜", 讜讻讬 注诇 诇讘谞讜 注诇转讛 砖讘讬转 讚讬谉 砖讜驻讻讬谉 讚诪讬诐 砖爪专讬讻讬诐 讛诐 诇讜诪专 砖讗讬谞诐 讻讗诇讛? 讗诇讗, 诇讗 讘讗 诇讬讚讬谞讜 讜驻讟专谞讜讛讜 讜讛讻讜讜谞讛 讛讬讗: 讘诇讗 诪讝讜谞讜转 讜诇讗 专讗讬谞讜讛讜 讜讛谞讞谞讜讛讜 鈥�/b> 讘诇讗 诇讜讬讛 砖诇讗 讙专诪讜 诇讻讱 讗祝 讘注拽讬驻讬谉.


转谞讬讗 [砖谞讜讬讛 讘专讬讬转讗]: 讛讬讛 专' 诪讗讬专 讗讜诪专: 讻讜驻讬谉 诇诇讜讬讛, 讻诇讜诪专, 讻讜驻讬诐 讗转 诪讬 砖讗讬谞讜 专讜爪讛 诇诇讜讜转 讗转 讞讘讬专讜, 砖讬诇讜讜讛讜, 讻讬讜谉 砖砖讻专 讛诇讜讬讛 讗讬谉 诇讛 砖讬注讜专, 讜专讗讬讛 诇讚讘专 砖谞讗诪专: "讜讬专讗讜 讛砖诪专讬诐 讗讬砖 讬讜爪讗 诪谉 讛注讬专 讜讬讗诪专讜 诇讜 讛专讗谞讜 谞讗 讗转 诪讘讜讗 讛注讬专 讜注砖讬谞讜 注诪讱 讞住讚" (砖讜驻讟讬诐 讗, 讻讚) 讜讻转讬讘 [讜谞讗诪专]: "讜讬专讗诐 讗转 诪讘讜讗 讛注讬专" (砖讜驻讟讬诐 讗, 讻讛), 讜诪讛 讞住讚 注砖讜 注诪讜 鈥�/b> 砖讻诇 讗讜转讛 讛注讬专 讛专讙讜 诇驻讬 讞专讘, 讜讗讜转讜 讛讗讬砖 讜诪砖驻讞转讜 砖诇讞讜.


讜谞讗诪专: "讜讬诇讱 讛讗讬砖 讗专抓 讛讞转讬诐 讜讬讘谉 注讬专 讜讬拽专讗 砖诪讛 诇讜讝 讛讜讗 砖诪讛 注讚 讛讬讜诐 讛讝讛" (砖讜驻讟讬诐 讗, 讻讜) 讜注诇 讻讱 转谞讬讗 [砖谞讜讬讛 讘专讬讬转讗]: 讛讬讗 诇讜讝 砖爪讜讘注讬谉 讘讛 转讻诇转, 讛讬讗 诇讜讝 砖讘讗 住谞讞专讬讘 砖讛讙诇讛 注诪讬诐 专讘讬诐 诪诪拽讜诐 诇诪拽讜诐 讜诇讗 讘诇讘诇讛 讜诇讗 讛讙诇讛 讗讜转讛 诪诪拽讜诪讛, 讘讗 谞讘讜讻讚谞爪专 砖讻讘砖 讜讛讞专讬讘 讗专爪讜转 专讘讜转 讜诇讗 讛讞专讬讘讛, 讜讗祝 诪诇讗讱 讛诪讜转 讗讬谉 诇讜 专砖讜转 诇注讘讜专 讘讛. 讗诇讗 讝拽谞讬诐 砖讘讛, 讘讝诪谉 砖讚注转谉 拽爪讛 注诇讬讛谉 讘讞讬讬讛诐, 讬讜爪讗讬谉 讞讜抓 诇讞讜诪讛 讜讛谉 诪转讬诐.


讜讛诇讗 讚讘专讬诐 拽诇 讜讞讜诪专: 讜诪讛 讻谞注谞讬 讝讛 砖诇讗 讚讬讘专 讘驻讬讜 讜诇讗 讗诪专 讘诪驻讜专砖 讛讬讻谉 诪讘讜讗 讛注讬专, 讜诇讗 讛诇讱 讘专讙诇讬讜 讗诇讗 专拽 讛专讗讛 诇讛诐 讗转 讛讚专讱 鈥� 讙专诐 讛爪诇讛 诇讜 讜诇讝专注讜 注讚 住讜祝 讻诇 讛讚讜专讜转, 诪讬 砖注讜砖讛 诇讜讬讛 诇讞讘讬专讜 讘专讙诇讬讜 注诇 讗讞转 讻诪讛 讜讻诪讛  砖砖讻专讜 讙讚讜诇.


 讜砖讜讗诇讬诐:  讘诪讛 讛专讗讛 诇讛诐 讗讜转讜 讗讬砖 讗转 讛讚专讱 诇注讬专? 讞讝拽讬讛 讗诪专: 讘驻讬讜 注拽诐 诇讛诐, 讻诇讜诪专, 注诇 讬讚讬 注拽讬诪转 驻讬讜, 讘转谞讜注讜转 砖驻转讬讜, 讛专讗讛 诇讛诐 讛讬讻谉 讛诪讘讜讗, 专' 讬讜讞谞谉 讗诪专: 讘讗爪讘注讜 讘诇讘讚 讛专讗讛 诇讛诐. 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专' 讬讜讞谞谉: 讘砖讘讬诇 砖讻谞注谞讬 讝讛 讛专讗讛 讘讗爪讘注讜, 讙专诐 讛爪诇讛 诇讜 讜诇讝专注讜 注讚 住讜祝 讻诇 讛讚讜专讜转.


讗诪专 专' 讬讛讜砖注 讘谉 诇讜讬: 讛诪讛诇讱 讘讚专讱 讜讗讬谉 诇讜 诇讜讬讛, 砖讗讬谉 诪讬 砖讬诇讜讜讛 讗讜转讜 鈥� 讬注住讜拽 讘转讜专讛, 砖谞讗诪专 讘讚讘专讬 转讜专讛: "讻讬 诇讜讬转 讞谉 讛诐 诇专讗砖讱 讜注谞拽讬诐 诇讙专讙专转讬讱" (诪砖诇讬 讗, 讟). 讜注讜讚 讗诪专 专' 讬讛讜砖注 讘谉 诇讜讬: 讘砖讘讬诇 讗专讘注讛 驻住讬注讜转 砖诇讜讛 驻专注讛 诇讗讘专讛诐, 砖谞讗诪专: "讜讬爪讜 注诇讬讜 驻专注讛 讗谞砖讬诐" 讜讙讜' (讘专讗砖讬转 讬讘, 讻) 谞砖转注讘讚 讘讘谞讬讜 讗专讘注 诪讗讜转 砖谞讛 砖谞讗诪专: "讜注讘讚讜诐 讜注谞讜 讗转诐 讗专讘注 诪讗讜转 砖谞讛" (讘专讗砖讬转 讟讜, 讬讙). 讗诪专 专讘 讬讛讜讚讛 讗诪专 专讘: 讻诇 讛诪诇讜讛 讗转 讞讘讬专讜 讗专讘注 讗诪讜转 讘注讬专 鈥�/b> 讗讬谞讜 谞讬讝讜拽 讘讗讜转讜 诇讬讜讜讬. 诪住讜驻专: 专讘讬谞讗 讗诇讜讬讛 [诇讬讜讜讛讜] 诇专讘讗 讘专 讬爪讞拽 讗专讘注 讗诪讜转 讘注讬专, 诪讟讗 诇讬讚讬讛 讛讬讝讬拽讗 讜讗讬转爪讬诇 [讛讙讬注 诇讬讚讬讜 讛讬讝拽 讜谞讬爪诇 诪诪谞讜].


转谞讜 专讘谞谉 [砖谞讜 讞讻诪讬诐]: 讛专讘 诪诇讜讜讛 诇转诇诪讬讚 鈥�/b> 注讚 注讬讘讜专讛 (拽爪讛 讛讗讞专讜谉) 砖诇 注讬专, 讞讘专 诇讞讘专 诪诇讜讜讛 讗讜转讜 注讚 转讞讜诐 砖讘转 砖诇 讗讜转讛 注讬专 (砖讛讜讗 诪讬诇), 转诇诪讬讚 诇专讘 鈥�/b> 讗讬谉 诇讜 砖讬注讜专 诇诇讜讜转讜. 讜砖讜讗诇讬诐: 讜讻诪讛? 讛专讬 讘讜讚讗讬 讗讬谉 诪讚讜讘专 驻讛 砖讬诇讜讜讛 讗讜转讜 讻诇 讚专讻讜. 讗诪专 专讘 砖砖转: 注讚 驻专住讛, 砖讛讬讗 讗专讘注讛 诪讬诇讬谉. 讜诪注讬专讬诐: 讜诇讗 讗诪专谉 [讗诪专谞讜] 砖讬注讜专 讝讛 讗诇讗 诇诇讜讜转 讗转 专讘讜 砖讗讬谞讜 诪讜讘讛拽, 讗讘诇 讗转 专讘讜 诪讜讘讛拽 诪诇讜讜讛 砖诇砖讛 驻专住讗讜转.


诪住讜驻专: 专讘 讻讛谞讗 讗诇讜讬讛 [诇讬讜讜讛讜] 诇专讘 砖讬诪讬 讘专 讗砖讬 诪讛注讬专 驻讜诐 谞讛专讗 注讚 讘讬 爪讬谞讬转讗 [诪拽讜诐 讛讚拽诇讬诐] 砖诇 讘讘诇. 讻讬 诪讟讜 讛转诐 [讻讗砖专 讛讙讬注讜 诇砖诐] 讗诪专 诇讬讛 [诇讜] 专讘 讻讛谞讗 诇专讘 砖讬诪讬 讘专 讗砖讬: 讜讚讗讬 讚讗诪专讬转讜 讛谞讬 爪讬谞讬转讗 [讛讗诐 谞讻讜谉 讛讜讗 砖讗转诐 讗讜诪专讬诐 砖讗讜转诐 讚拽诇讬诐] 砖诇 讘讘诇 诪砖谞讬 [诪砖谞讜转讬讜, 诪讬诪讬讜] 砖诇 讗讚诐 讛专讗砖讜谉 讗讬转谞讛讜 [讬砖谞诐] 砖诐?


讗诪专 诇讬讛 [诇讜] 专讘 砖讬诪讬 讘专 讗砖讬: 讗讚讻专转谉 诪诇转讗 [讛讝讻专转 诇讬 注诇 讬讚讬 讻讱 讚讘专] 砖讗诪专 专' 讬讜住讬 讘专' 讞谞讬谞讗: 诪讗讬 讚讻转讬讘 [诪讛讜 砖谞讗诪专] "讘讗专抓 诇讗 注讘专 讘讛 讗讬砖 讜诇讗 讬砖讘 讗讚诐 砖诐" (讬专诪讬讛 讘, 讜), 讜诇讻讗讜专讛 转诪讜讛: 讜讻讬 诪讗讞专 砖诇讗 注讘专 讘讛 讗讬砖 鈥� 讛讬讻谉 讬砖讘 (讜诪讗讞专 砖诇讗 讬砖讘 讛讬讻谉 注讘专) 讜诪讛 爪讜专讱 讘转讜住驻转 讝讜 讘讻转讜讘? 讗诇讗 讛讻讜讜谞讛 讛讬讗: 讗专抓 砖讙讝专 注诇讬讛 讗讚诐 讛专讗砖讜谉 诇讬砖讜讘 鈥�/b> 谞转讬砖讘讛, 讗专抓 砖诇讗 讙讝专 注诇讬讛 讗讚诐 讛专讗砖讜谉 鈥�/b> 诇讗 谞转讬砖讘讛.


讜讻讬讜爪讗 讘讜 诪住讜驻专 砖专讘 诪专讚讻讬 讗诇讜讬讛 [诇讬讜讜讛讜] 诇专讘 讗砖讬 诪讛注讬专 讛讙专讜谞讬讗 讜注讚 讘讬 讻讬驻讬, 讜讗诪专讬 诇讛 [讜讬砖 讗讜诪专讬诐] 注讚 讘讬 讚讜专讗 诇讬讜讜讛 讗讜转讜.


讗诪专 专' 讬讜讞谞谉 诪砖讜诐 (讘砖诐) 专' 诪讗讬专: 讻诇 砖讗讬谞讜 诪诇讜讛 讗转 讞讘讬专讜 讜讗讬谞讜 诪转诇讜讛 砖讗讬谞讜 诪讜讻谉 砖讬诇讜讜讛讜 鈥� 讻讗讬诇讜 砖讜驻讱 讚诪讬诐, 讜专讗讬讛 诇讚讘专 砖讗讬诇诪诇讬 诇讬讜讜讛讜 讗谞砖讬 讬专讬讞讜 诇讗诇讬砖注 诇讗 讙讬专讛 讚讜讘讬诐 诇转讬谞讜拽讜转, 砖谞讗诪专: "讜讬注诇 诪砖诐 讘讬转 讗诇 讜讛讜讗 注诇讛 讘讚专讱 讜谞注专讬诐 拽讟谞讬诐 讬爪讗讜 诪谉 讛注讬专 讜讬转拽诇住讜 讘讜 讜讬讗诪专讜 诇讜 注诇讛 拽专讞 注诇讛 拽专讞" (诪诇讻讬诐 讘 讘, 讻讙), 砖讗讬诇讜 讛讬讜 诪诇讜讜讬诐 讗讜转讜 讛讬讜 诪讙专砖讬诐 讗转 讛谞注专讬诐 讛拽讟谞讬诐.


 讗讙讘 讻讱 诪驻专砖讬诐 诪讛 讻讜讜谞转 讚讘专讬讛诐, 讗诪专讜 诇讜: 注诇讛 爪讗 诪讻讗谉, 砖讛拽专讞转 注诇讬谞讜 讗转 讛诪拽讜诐, 砖讙专诪转 诇谞讜 谞讝拽, 诪砖讜诐 砖讛诐 讛讬讜 诪转驻专谞住讬诐 诪讛住驻拽转 诪讬诐 讟讜讘讬诐 诇讬专讬讞讜 讜讛讜讗 讛诪转讬拽 讗转 讛诪讬诐 砖讘转讜讱 讛注讬专, 讜诇讗 讛讬讛 注讜讚 爪讜专讱 讘讛诐. 讜砖讜讗诇讬诐: 诪讗讬 [诪讛] 驻讬专讜砖 "讜谞注专讬诐 拽讟谞讬诐" 砖诇讻讗讜专讛 爪专讬讱 讛讬讛 诇讻转讜讘 讗讜 谞注专讬诐 讗讜 拽讟谞讬诐 (讬诇讚讬诐)? 讗诪专 专' 讗诇注讝专 讛讻讜讜谞讛 讛讬讗: "谞注专讬诐" 鈥� 砖诪谞讜注专讬诐 诪谉 讛诪爪讜转, "拽讟谞讬诐" 鈥�/b> 砖讛讬讜 诪拽讟谞讬 讗诪谞讛 砖诇讗 讛讗诪讬谞讜 砖转讘讜讗 诇讛诐 驻专谞住讛 诪诪拽讜诐 讗讞专. 转谞讗 [砖谞讛 讛讞讻诐]: 谞注专讬诐 讛讬讜, 讻诇讜诪专, 讙讚讜诇讬诐 讘砖谞讬诐 讜讘讝讘讝讜 (讜讘讬讝讜) 注爪诪谉 讻拽讟谞讬诐.


诪转拽讬祝 诇讛 [诪拽砖讛 注诇 讻讱] 专讘 讬讜住祝: 讜讚诇诪讗 [讜砖诪讗] 注诇 砖诐 诪拽讜诪谉 谞拽专讗讜 谞注专讬诐? 诪讬 [讛讗诐] 诇讗 讻转讬讘 [谞讗诪专] "讜讗专诐 讬爪讗讜 讙讚讜讚讬诐 讜讬砖讘讜 诪讗专抓 讬砖专讗诇 谞注专讛 拽讟谞讛" (诪诇讻讬诐 讘 讛, 讘), 讜拽砖讬讗 诇谉 [讜讛讬讛 拽砖讛 诇谞讜]: "谞注专讛" 讜"拽讟谞讛", 讻讬爪讚 讬讻讜诇讬诐 砖谞讬 讛讚讘专讬诐 诇讛讬讜转 讬讞讚? 讜讗诪专 专' 驻讚转: 拽讟谞讛 砖诪谉 讛注讬专 谞注讜专谉, 讜讗祝 驻讛 谞驻专砖 讻讱! 讜诪砖讬讘讬诐: 讗讬 讗驻砖专 诇讜诪专 讻谉, 讻讬 讛转诐 [砖诐] 诇讗 诪驻专砖 诪拽讜诪讛, 讜诇讻谉 讗驻砖专 诇讜诪专 砖"谞注专讛" 驻讬专讜砖讛 诪讛注讬专 谞注讜专谉, 讗讘诇 讛讻讗 [讻讗谉] 诪驻讜专砖 诪拽讜诪谉 砖讛诐 诪讬专讬讞讜.


 注讜讚 谞讗诪专 砖诐 "讜讬驻谉 讗讞专讬讜 讜讬专讗诐 讜讬拽诇诇诐 讘砖诐 讛'" (诪诇讻讬诐 讘 讘, 讻讚). 讜砖讜讗诇讬诐: 诪讛 专讗讛? 讗诪专 专讘: 专讗讛 诪诪砖, 讻诇讜诪专, 讛讘讬讟, 谞注抓 注讬谞讬讜 讘讛诐. 讻讚转谞讬讗 [讻驻讬 砖砖谞讬谞讜 讘讘专讬讬转讗], 专讘谉 砖诪注讜谉 讘谉 讙诪诇讬讗诇 讗讜诪专: 讻诇 诪拽讜诐 砖谞讗诪专 砖谞转谞讜 讞讻诪讬诐 注讬谞讬讛诐 讘讗讚诐 诪住讜讬讬诐 鈥� 讗讜 砖谞讙专诪讛 诇讜 诪讬转讛, 讗讜 砖谞讙专诐 诇讜 注讜谞讬. 讜砖诪讜讗诇 讗诪专: 专讗讛 讗转 诪讛讜转诐, 砖讻讜诇谉 谞转注讘专讛 讘讛谉 讗诪谉 讘讬讜诐 讛讻讬驻讜专讬诐 砖讗住讜专 讘转砖诪讬砖 讛诪讬讟讛.


讜专' 讬爪讞拽 谞驻讞讗 讗诪专: 讘诇讜专讬转 专讗讛 诇讛谉, 砖讛诐 诪讙讚诇讬诐 砖注专 讻讙讜讬诐. 讜专' 讬讜讞谞谉 讗诪专: 专讗讛 砖诇讗 讛讬转讛 讘讛谉 诇讞诇讜讞讬转 砖诇 诪爪讜讛. 讜砖讜讗诇讬诐 注诇 驻讬专讜砖讜 砖诇 专' 讬讜讞谞谉: 讗诐 讝讗转 讛讬转讛 讛住讬讘讛 砖拽诇诇诐, 讜讚诇诪讗 讘讝专注讬讬讛讜 谞讬讛讜讛 讛讜讛 [讜砖诪讗 讘讝专注诐 转讛讬讛] 诇讞诇讜讞讬转 砖诇 诪爪讜讛? 讗诪专 专' 讗诇注讝专: 专讗讛 讘谞讘讜讗讛 砖诇讗 转讛讬讛 诇讞诇讜讞讬转 砖诇 诪爪讜讛 诇讗 讘诐 讜诇讗 讘讝专注诐 注讚 住讜祝 讻诇 讛讚讜专讜转.


谞讗诪专 "讜转爪讗谞讛 砖转讬诐 讚讘讬诐 诪谉 讛讬注专 讜转讘拽注谞讛 诪讛诐 讗专讘注讬诐 讜砖谞讬 讬诇讚讬诐" (诪诇讻讬诐 讘 讘, 讻讚)

